
Döntés módja: nyílt szavazás, egyszerű szótöbbség

E L Ő T E R J E S Z T É S

Sülysáp Nagyközség Önkormányzata Képviselő-testülete
Pénzügyi, Településfejlesztési és Ügyrendi Bizottságának

2011. június 6-án tartandó munkaterv szerinti ülésére

14. napirendhez

Tárgy: Zakar Zsolt kérelme a Béke utcai közterületre kiültetett növények fennmaradására

Tisztelt Bizottság!

Zakar Zsolt Sülysáp, Béke u. 12/A. szám alatti lakos kérelmet nyújtott be a lakóingatlana előtti közterületre, a telekhatártól 1-1,2 m-re kiültetett növények (alacsony növésű örökzöld bukszusok, illetve téglával lehatárolt kocka alakzatba beültetett egynyári növények (jelenleg árvácska) fennmaradásának engedélyezése iránt.

A köztisztaság fenntartásáról, valamint a zöldterület és parkfenntartásról szóló 8/2009. (X. 15.) önkormányzati rendelet (R.) 11. § (3) bekezdése szerint közterületre fát, cserjét ültetni – ha jogszabály másként nem rendelkezik – a Pénzügyi, Településfejlesztési és Ügyrendi Bizottság engedélyével lehet, a 8/1998. (VI. 29.) önkormányzati rendeletben előírt telepítési távolságok betartása mellett.

A kérelmező szerint a növények nem csak dekorációs célból kerültek kiültetésre, hanem annak megakadályozására, hogy az esőzéskor keletkezett víztócsákból a sár folyamatosan a kerítésükre, illetve az udvarukba kerüljön.

Kérem az előterjesztés szíves megtárgyalását, és a kérelemről való döntés meghozatalát.
A/2011. (VI. 6.) PTÜB határozati javaslat

Sülysáp Nagyközség Önkormányzata Képviselő-testületének Pénzügyi, Településfejlesztési és Ügyrendi Bizottsága a 8/2009. (X. 15.) önkormányzati rendelet 11. § (3) bekezdésével kapott felhatalmazás alapján Zakar Zsolt Sülysáp, Béke u. 12/A. szám alatti lakos részére engedélyezi  az általa az ingatlana előtti közterületre kiültetett növények fennmaradását. 

Határidő: azonnal 

Felelős: PTÜB elnöke

B/2011. (VI. 6.) PTÜB határozati javaslat

Sülysáp Nagyközség Önkormányzata Képviselő-testületének Pénzügyi, Településfejlesztési és Ügyrendi Bizottsága a 8/2009. (X. 15.) önkormányzati rendelet 11. § (3) bekezdésével kapott felhatalmazás alapján 

1./ Zakar Zsolt Sülysáp, Béke u. 12/A. szám alatti lakos részére engedélyezi  az általa az ingatlana előtti közterületre kiültetett növények fennmaradását,
2./ felkéri a jegyzőt, hogy intézkedjen a növények eltávolítása iránt.

Határidő: 1./ azonnal; 2./ 30 napon belül
Felelős: jegyző 
Sülysáp, 2011. május 30.


Tóth Krisztina s.k.

